Ekrano stadionas

„Ekrano“ stadionas – futbolo stadionas Panevėžio miesto rytinėje dalyje, Ekrano marių dešiniajame krante, šalia buvusios „Ekrano“ gamyklos. Priklauso Panevėžio futbolo akademijai, kartu su stadionu yra akademijos sporto kompleksas.VšĮ futbolo akademijos „Panevėžys“ teikiamų paslaugų įkainiai. 2022-03-29, Pfa.lt (tikrinta 2024-08-21). Šiuo metu prie stadiono esančiame komplekse įregistruotas FK Panevėžys.Futbolo klubas "PANEVĖŽYS", VšĮ. Vz.lt (tikrinta 2024-08-21).

Piečiau stadiono yra Panevėžio priklausomybės ligų centras.

 Istorija 

Stadionas įrengtas XX a., tikriausiai 7-ajame dešimtmetyje, kai buvo įkurta „Ekrano“ gamykla, o prie jos ir FK Ekranas futbolo klubas. Ilgainiui populiaresnis tapo Aukštaitijos stadionas, kadangi jis buvo centrinis miesto stadionas, įrengtas netoli miesto centro, todėl jame ėmė žaisti ir „Ekrano“ klubas. 2011–2023 m. „Ekrano“ stadione čia buvo įregistruota FK „Ekranas“ futbolo akademija.FK "Ekranas" futbolo akademija. Vz.lt (tikrinta 2024-08-21).

 Šaltiniai 

 Nuorodos 
 Planuojamas naujas „Ekrano“ stadionas (90min.lt)

Kategorija:Panevėžio stadionai